Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4229

3. Megjegyzés - A megfelelő magasság pontok és mérvadó akadályok azok, amelyeket az eljárás specialisták biztosítanak. 11.8 Mágneses eltérés 11.8.1 Ajánlás. - A mágneses eltérést fel kell tüntetni. 11.8.2 Ha a legközelebbi egész fokra kerekített mágneses eltérést feltüntetik, akkor annak értéke egyezzen meg a mágneses irányok, útirányok és radiálok meghatározásához alkalmazott értékével. 11.9 Irányok, útirányok és radiálok 11.9.1 Az irányoknak, útirányoknak és radiáloknak mágneses irányoknak kell lenniük, kivéve a 11.9.2 pontban előírtakat. Megjegyzés. - A térképen feltüntethető egy erre utaló megjegyzés. 11.9.2 Ajánlás. - Ha a magasabb földrajzi szélességű területek esetében az illetékes hatóság döntése szerint a mágneses Északhoz viszonyított iránymeghatározás nem megfelelő más alkalmas vonatkozatási alapot, például földrajzi Északot, vagy hálózati Északot kell alkalmazni. 11.9.3 Ha az irányokat, útirányokat és radiálokat földrajzi Északhoz, vagy hálózati Északhoz viszonyítva teszik közzé, ott ezt világosan jelezni kell. Ahol hálózati Északot alkalmaznak, ott ennek a hálózati vonatkoztatási hosszúsági körét azonosítani kell. 11.10 Légiforgalmi adatok 11.10.1 Repülőterek 11.10.1.1 A levegőből jellegzetes rajzolatot mutató minden repülőteret megfelelő jelöléssel kell feltüntetni a térképen. Az üzemen kívül helyezett repülőtereket "üzemen kívül"- ként kell megjelölni. 11.10.1.2 A futópályák elhelyezkedését a repülőtér egyértelmű szemléltetéséhez elégséges nagyságú méretben kell feltüntetni: 1) arra a repülőtérre, amelyre az eljárás alapszik; 2) az olyan repülőterekre, amelyek érintik a forgalmi kört, vagy úgy helyezkednek el, hogy kedvezőtlen időjárási körülmények esetén összetéveszthetők a tervezett leszállás repülőterével. 11.10.1.3 A repülőtér legközelebbi méterre, vagy lábra kerekített tengerszint feletti magasságát a térképen szembeötlő helyen kell feltüntetni. 11.10.1.4 A térképen fel kell tüntetni a küszöb tengerszinthez viszonyított legközelebbi méterre, vagy lábra kerekített magasságát, vagy ahol alkalmazható, a földet érési zóna legmagasabb pontjának legközelebbi méterre, vagy lábra kerekített tengerszint feletti magasságát. 11.10.2 Akadályok 11.10.2.1 Az akadályokat a repülőtér felülnézeti ábrázolásán fel kell tüntetni. Megjegyzés. - A megfelelő akadályok azok, amelyeket az eljárás specialisták adnak meg. 11.10.2.2 Ajánlás. - Ha valamely akadálymentességi/tengerszint feletti magasság meghatározó tényezője egy, vagy több akadály, akkor ezeket az akadályokat azonosítani kell. 11.10.2.3 Az akadályok tetejének tengerszinthez viszonyított magasságát a legközelebbi (magasabb) méterre, vagy lábra kerekítve kell közzétenni. 11.10.2.4 Ajánlás. - Az akadályok magasságát a közepes tengerszinttől eltérő alapszinttől mérten is fel kell tüntetni (lásd 11.10.2.3). Ha ilyen magasságokat is feltüntetnek, akkor ezeket zárójelbe téve kell a térképen ábrázolni. 11.10.2.5 Ha az akadályok magasságát a közepes tengerszinttől eltérő egyéb vonatkoztatási alaphoz viszonyítva tüntetik fel, akkor e vonatkoztatás alapja a repülőtér tengerszinthez viszonyított magassága legyen, kivéve az olyan repülőterek esetében, amelyek műszeres futópályája (vagy pályái) küszöbének tengerszinthez viszonyított magassága több, mint 2 méterrel (7 láb) alacsonyabb, mint a repülőtér tengerszinthez viszonyított magassága, mert ilyen esetben a térkép vonatkoztatási alapja annak a küszöbnek a tengerszinthez viszonyított magassága legyen, amelyre a műszeres megközelítés vonatkozik. 11.10.2.6 Ha nem a közepes tengerszintet használják vonatkoztatási alapul, akkor ezt a térképen szembetűnő helyen közzé kell tenni. 11.10.2.7 Ha az I. kategóriás precíziós megközelítési futópályára akadály mentes zónát nem hoztak létre, ott ezt jelezni kell. 11.10.3 Tiltott, korlátozott és veszélyes légterek Az eljárások végrehajtását befolyásoló tiltott, korlátozott és veszélyes légtereket azonosítójukkal és magassági határaikkal együtt fel kell tüntetni. 11.10.4 Rádióösszeköttetési berendezések és navigációs eszközök 11.10.4.1 Az eljárásokhoz szükséges rádió-navigációs eszközöket frekvenciával, azonosító jellel és útirány meghatározó jellemzőikkel - ha vannak - kell feltüntetni. A befejező megközelítés pályáján egynél több berendezést tartalmazó eljárás esetében a befejező megközelítésben iránykövetéshez alkalmazott berendezést egyértelműen kell azonosítani. Továbbá, fontolóra kell venni, hogy a megközelítési térképen lehetőleg ne tüntessék fel az eljárás folyamán nem alkalmazott berendezéseket. 11.10.4.2 A kezdeti megközelítési fixét (IAF), a közbenső megközelítési fixet (IF), a befejező megközelítési fixet (FAF) (vagy ILS eljárás esetén a befejező megközelítési pontot (FAP)), a megszakított megközelítési pontot (MAPt), ha létrehozták, és az eljárásban foglalt és ahhoz nélkülözhetetlen minden egyéb fixet és pontot fel kell tüntetni és azonosítani kell azokat. 11.10.4.3 Ajánlás. - A befejező megközelítés fixét (vagy ILS eljárás esetén a befejező megközelítési pontot) fokokban, fokpercekben és fokmásodpercekben megadott földrajzi koordinátáival kell azonosítani. 11.10.4.4 Az alternatív eljárásoknál használható rádió-navigációs berendezéseket, azok útirány meghatározó jellemzőikkel, ha van ilyen, fel kell tüntetni, vagy jelezni kell a térképen. 11.10.4.5 Az eljárás végrehajtásához szükségesek rádióösszeköttetési frekvenciákat, beleértve a hívójeleket is, fel kell tüntetni. 11.10.4.6 A befejező megközelítési szakasz által érintett minden rádió-navigációs berendezés repülőtértől mért, legközelebbi egész kilométerre, vagy tengeri mérföldre kerekített távolságát kötelező feltüntetni, ha az az eljáráshoz szükséges. Ha nincs berendezés a repülőtérre vezető útirány meghatározásához, akkor az irányt a legközelebbi egész fokra kerekítve kell feltüntetni. 11.10.5 Legkisebb szektor magasság, vagy közel-forgalmi érkezési magasság Az illetékes hatóság által megállapított legalacsonyabb szektormagasságot, vagy közel-forgalmi érkezési magasságot a vonatkozó szektor egyértelmű jelölésével együtt kell feltüntetni. 11.10.6 Az eljárások útirányainak ábrázolása 11.10.6.1 A felülnézeti rajz -az alább megadott módon- a következő információt ábrázolja,:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes